
Tcruel estas abrupta ĉefurbo 
de unu el la tri provincoj de 
la antikva regno de Aragono, 
kun nordokcidenta situo apud 
la Valencia regiono. Ĉe la 
eksplodo de la faŝista ribelo, 
pro perfido de la provincestro, malgraŭ vigla kontraŭstaro 
de la civitanaro, la garnizono el civilgvardistoj venke 
hisis la flagon de la abomeno k baptis la faŝistan reĝimon 
per publika ekzekuto, sur la pavimo de la ĉefa placo, al 
ĉiuj iome reliefaj popolfrontaj personoj. 

En Valencio' tuj post abortigo de la militista kom- 
ploto per alsalto en la kazernojn, la popolo, ankoraŭ sen 
regula komando, flaris la danĝeron de la faŝista kojno 
de Teruel, kies influo etendiĝis tuj tra la tuta najbara pro- 
vinco. La unuaj milicoj, kun plej kuriozaj kostumoj, per 
olej strangaj armiloj, sur plej diversaj veturiloj, ekvigligis 
' a ŝoseon survoje al la konkero de Teruel. Apenaŭ ĉe la 
rando de la provinco, jam siblis la kugloj. Vilaĝon post 
vilaĝo regajnis sinsekve, por la Respubliko, la entuziasmaj 
k heroaj milicanoj. Sed... la marŝo estis daŭra nur ĝis la 
pordoj de la sklavigita urbo, kies ĉirkaŭanta ĉeno de 
montegoj estis, por la faŝistoj, potenca natura fortikafo. 
La milicanoj, kun privataj komandoj, laŭ partio aŭ sindi- 
kato, preskaŭ sen artilerio nek aviadiloj, devis halti avare 
defendante la akiritajn poziciojn. De tiam, tiu fronto 
stagnis. Du aŭ tri subitaj ofensivoj ne sukcesis; k Va- 
lencio, tria ĉefurbo de Hispanio, ĉiam havis en la dorso 
la minacon de la pinto de tiu kojno de Teruel je unu 
proksimuma distanco de cent kilometroj. 

La spertoj de aliaj frontoj ankaŭ estis instruaj por 
tiu sufiĉe kvieta sektoro. La Registaro, iom post iom, akiris 
aŭtoritaton por aranĝi taŭge la militajn servojn. La izolitaj 
grupoj de milicanoj transformiĝis ĉn disciplinitaj brigadoj. 
Kaj nun, 15. Decembro, post serioza k tre scienĉa studo 
de la situacio; post konvena apliko de ĉiuj necesaj ele- 
mentoj, la Centra Stabo de la Popola Armeo ordonis 



ĝeneralan ofensivon kontraŭ 
la faŝista citadelo. Tiel per- 
fekte ekfunkciis la koncernaj 
aparatoj, tiel kuraĝe batalis 
la soldatoj, malgraŭ neĝo k 
frosto, ke jam nur ses tagoj 
poste—21. Decembro 1937.—spite al furioza rezisto; spite 
al tre imponaj baroj, kun tre malmultaj vivoperdoj, eniris 
venkantaj—finfine!—en la urbo de Teruel, multaj el tiuj, 
kiuj, dum la longega daŭro de dek kvin monatoj, nur 
povis ĝin pasive rigardadi de ekstere... 

La urbo jam spiras normale, sen la premo de jugo kun 
sagoj — emblemo de la hispana faŝismo—Niaj soldatoj 
plibeligas siajn venkojn per kontrasto kun la metodoj de 
faŝistoj en similaj cirkonstancoj. Se la teroro estas dio de 
la invadintoj, la kompato estas muzo de la liberigantoj. 
Tial, la unuaj zorgoj de niaj armeestroj, post ekokupo de 
la urbo, celis eviti suferojn al la civila loĝantaro, honore 
aliĝinta denove en la registron de la Respubliko. 

Ankaŭ ekstere de Hispanio, en la intrigemaj salonoj, 
kie la rajton oni mezuras, ne laŭ pravo de argumentoj sed 
nur laŭ pezo de perforto, nia ĵusa venko kolektas poentojn. 
Sed la kresko de pli aŭ malpli dika kvanto da hipokrita 
simpatio, en la kajeroj de kelkaj diplomatoj, ne multe gra- 
vas al nia popola pasio. Por la hispana temperamento, 
estas treege pli agrabla la plaĉa ekkrio de milionoj da 
homaj estaĵoj, en la tuta mondo, por kiuj la ĉefurbo 
de Teruel estis, oportune, la plej dolĉa kuko en la solena 
Kristnasko de la ĵus velkinta jaro... 

Ni jam ekgustumas inielon, kvankam sobre ni admi- 
nistras la dozon k rapide akumulas energiojn por la 
proksimaj eventoj. Teruel, strategia urbo, jam estas nia! 
Nia... k via, amiko internacia, ĉar ni gajnis ĝin por la 
libera Hispanio k por la demokrata mondo. Se Teruel 
estas la fundamento de nia kolektiva idealo, helpu nin 
do, vi ankaŭ, en la utila tasko finkonstrui la domon! 

Kaj ĉiu briko tute taŭgas por masoni muron... 


KRONIKO PRI LA PARADOKSO DE DOLORO KUN BONA HUMORO 

A1 Ia redakcio ĵus venas kamarado el la fronto de Teruel. Lia retino ankoraŭ konservas drastajn scenojn pri la apoteozn rekonkero 
de la aragona urbo. Kun baibutoj en la voĉo, li rakontas k rakontas. Kvankam ne fremdaj al lia arda cmocio, en nia menso, faras pli 
grandan impreson kelkaj specialaj detaloj, kiujn ni penas ordig; por anekdote prezenti, al nia vasta legantaro, psikologiajn trajtojn de 
popola hispanismo, dum la piej favora ĉapitro de nia kruela milito kontraŭ la Faŝismo: 

En la Seminario de Teruel, la faŝistoj rezistas. Kontraŭ la ŝtona domego la tankoj muĝas; ĉiu bleko estas fulmo, kies subita lumo 
malkovras la popularan k dikan figuron de Irdalecio Prieto, socialista ministro por la Nacia Defendo, kiu persone partoprenas k rekte kon- 
trolas Ia bravan ofensivon. Apud kanono, ĉirkaŭ tanko, sur trotuaro de la unuaj stratoj, la ministro —sen ia eskorto—staras k observas. 
Oficiroj k soldatoj senceremonie preterpaŝas survoje al urgaj taskoj. Kiel protagonistoj de sama epopeo, nek la ministro nek la pnpolo, 
antaŭ la devo, atenta3 pri kategorioj. Nia tragedio estas supera kurso de oŭtentika liberalismo k amuza fontano de sprila humoro, kiun la 
hi3pana popolo scias ĉerpi, dum la plej malfacilaj afl plej decidaj situacioj. Nazarda koincido liveras tipan ekzemplon, kiun ni elektas, kiam 
rakontas nia kamarado pri unu kamparana soldato, kiu aroge k solene, en serioza mieno, promenas antaŭ la dika ministro, kun nova lubo- 
ĉapelo sur la kapo... La bildo cstas karakteriza: Peza tanko vomas fajron, je kelkaj paŝoj meditas la ministro de la Armeo k, kiel ĉefa rolulo 
de la improvizita fiimo, intcr ambaŭ—ministro k tanko—aperas tiu bruna vilaĝa soldato, alta k bonanima, kun tro naiva heroeco, kiu, por 
ŝerce primoki la kuglojn de la riĉaj sinjoroj, prezentas sian kapon kun paradoksa celitaĵo el nigra luboĉapelo de kapitalista diplomato... 

En ĉiu milito okazas kuriozaj epizodoj sed, laŭ nia scio, ankoraŭ neniu ie tiel demokrate verkis kune gravan paĝon de la moderna 
Historio, sur Ia sama amplekso de kelkaj kvadrataj metroj: tanko, kiu pafas; ministro, kiu staras k soldato, kiu montras sur krispaj haroj 
la brilan tubon de ceremonia ĉapelo. Laŭ tia signo ni ekpaŝas entuziasme k plenespere sub la portiko de la nova jaro! 

POPOLA FRONTO 


SINDONO DE LABORISTINO 

Jen sceno, kaptita en modesta kvartalo de Valencio. 
Ĝi pruvas, lakone sed elokvente, la spiriton de popolo, 
kiu volas venki. En oleomagazeno, dum plena laboro, 
eniras popolanino modesta, maljuna, kiu demandas: 

—Kial oni ne disvendas oleon? 

—Nu, jes; oni ricevis en la urbo kvanton da tro 
acida oliva oleo, netaŭga por kuiri k manĝi. Nun ni 
rafinas ĝin k tre baldaŭ oni ĝin vendos, eĉ se ĝi 
ne estas tre bona. 

—Kaj kiam ni havos bonkvalitan oleon? 

—Tio ja tre multe malfruos. , 

—ĉu tia oleo ne plu ekzistas? 

—Jes, ĝi abundas, sed la registaro bezonas ĝin. 

— Ho ve, mi neniam aŭdis, ke oleo utilas por 
frabriki municion. , 

—Jen, kamaradino. Kvankam strange, oleo trans- 
formiĝas en armiloj k municio, ĉar pere de ĝi la regis- 
taro akiras eksterajn valutojn, per kiuj oni aĉetas 
militmaterialon. 

Kaj la bona virino, plaĉe surprizita, kun interna 
ĝojo, elparolas simple: 

—Tiuokaze, ni devas ĉiuj konsenti kontente. Ni 
ĉiuj devas elporti oferojn por ĝui poste ripozon. 


Lazaro Cardenas, demokrata civilano, 
kun indiana sango, k digna Prezidanto 
de Meksikio, la amerika hispanida lando 
kiu publike kelpis nian popoion, kiam ia 
falsaj demokratoj ekkovis la feton de ia 
Ne-Interveno. Tiel vera demokrato estas 
Cardenas, ke li jus rifuzis leĝon, kiu 
donis kroman povon al la prezidanteco. 

Hispanio verve lin salutas! 


KlNDENil^IlA SAĜO 

La socialdemokratoj estus tre malsaĝaj, se ili aspi- 
rus fariĝi sufiĉe senofendaj por ne esti enkalkulataj 
inter la komunistoj. 

DE BROUCKERE . 

Prezidanto de la Socialista Laborista Intcrnacio 

Socialismo ne estas io alia ol konscia volo de homo, 
kiu akceptas por si la devon ne deturni sian rigardon 
al la metafizikaj utopioj, kiuj neglektas la plej urĝajn 
postulojn de la materia vivo. Vera socialisto staras 
kune kun ĉiuj aliaj homoj, kiuj volas doni, al la surtera 
kolektiva k socia vivo, humanan senconl 

THOMAS MANN 


POR EVITI MISKOMPRENON 

ĉe la akcepto al nova franca ambasadoro, la Pre- 
zidanto Azana diris: «Tuj post kiam la pafiloj silentos 
la hispana popolo, eti plena ĝuo de siaj rajtoj, estos 
kunvokata por esprimi sian volon. Tio, kion ĝi decidos, 
nepre efektiviĝos». Meditu pri tio tiuj, kiuj kredas la 
insidojn pri truda stariĝo de ia aŭ alia reĝimo, en nia 
lando. Hispanio nun batalas en la frontoj k laboras en 
ariergardo por likvidi la rabistojn. Poste, la kolektivaj 
deziroj jam elektos la regulojn de sia paca kunvivado. 


LA IINUA DLKLARO DE LA MINISTH0 M NACIA 
DEFLNDO, INTEDNE DE TEDIIEL, ESTIS... 

«La plej profunda impreso, kiun mi spertis laŭlonge 
de ĉi tiu kruelega milito, estis pro tiuj miloj da viroj, 
virinoj k infanoj, elirantaj el la urbo tra la ŝoseo. Tiu I 
homa fluego streĉis la koron, sufokante la ĝojon pri la 
venko. La tragika silento de la amasa karavano, en 
mezo de la nokta mallumo, estis rompata de la angoraj ’ 
singultoj de virinoj k de infanaj voĉetoj, kiuj vokis siajn 
patrinojn. Tiu spektaklo elvoKis ĉe mi la doloron, kiu 
postsekvas ĉiun militon k mia konscienco sentis sin 
trankvila, ĉar mi estas fremda al ajna respondeco pri la 
katastrofo, kiun elportas Hispanio. Se mi estus iu el la 
provokintoj de la milito,.mi estas certa pri tio, ke kiam 
rai ekgustumus la mielon de la finvenko, mia spirito 
estus premata de terura konscienca riproĉo pri okazigo 
de tia krimo, kiu postlasos en nia lando longan voston 
de doloroj k ruinoj. A1 tiuj, kiuj ribeliĝis en Julio 1936. 

neniam la Historio donos sian pardononl 

Dum la unuaj tagoj de la atako neĝis intense; la 

vento blovis malvarmege. La vetero ja estis terura. Mi 
kredas, ke iu ajn alia trupo el la mondo ne estus povinta 
batali sub sainaj kondiĉoj. En la observejo, kie mi rigar- 
dadis la antaŭenmarŝon, ne eblis resti pli ol du minu- 
tojn liberaere, ĉar la ventego malhelpis tion. 

La sukceso de nia Armeo sendube pruvos ilian 
eraron al tiuj kiuj, ĉi tie k eksterlande, konsideris la 
Hispanan Respublikon tuj mortonta, ĉar ili kredis, ke 
la Respublikana Armeo ne kapablis ataki sukcese. Tion ; 
proklamis la faŝista propagando, al kiu fidis certaj 
simpluloj, kiuj ne tute forestas en larĝaj zonoj de la 
eŭropa politiko. Ni havas taŭgajn soldatojn, kies forto 
multobliĝas dank’ al ilia fido al nobla idealo. LA 
RESPUBLIKANA ARMEO BATALADAS NUN KIEL 
ŜTORMTRUPO DE LA EUROPA DEMOKATIO, KIU 
NEPRE DEVAS AGNOSKI TIUN ĈI FAKTON. 

Tion diris k-do Prieto, ministro de Hispanio. 

ĈU DOGMO, STULTECO AU TIMO? 

Kontraŭbatali la tiranion estas devo de ĉiu libere- 
cana spirito. Por dishaki la tiranion, malmulte gravas la 
landlimoj. Tamen, tiel multe paroladas la Demokrataj 
Registaroj pri «respekto al la internaj reĝimoj», ke oni 
ekpensas ĉu tiu respekto estas iu el la dogmoj, kiujn la 
demokratoj konservas tabue, kvankam la tempo trans- 
formis ilin je ŝtonoj, pendigitaj ĉe la kolo de la Demo- 
kratio. Ekzemple, dum la vojaĝo de S-ro Delbos, li 
multe konversaciis diplomate kun siaj kolegoj de la 1 
vizitataj landoj. Kaj refoje oni aŭdis viglajn deklarojn, 
pri tio, ke «oni celas ainikecon kun kiu ajn lando, 
senatente al tio, kia estas ĝia interna reĝimo». 

La faŝistaj ŝtatoj, intertempe, ne ĉiam observas la 
saman principon.. La kazo de Hispanio estas ••sufiĉe 
instrua. Permesi al Germanio k Italio militistigi la mal- 
kontenton de mil potenculoj, en Francio, k ne armadi 
responde la indignon de milionoj da proletoj, en Ger- 
manio k Italio, kio estas? 

Ĉu dogmo, stulteco aŭ timo? Probable, nenio el ĉio 
Ĉi. Klasa spirito, de kapitaiista klaso al kies tento niaj 
laboristaj kamaradoj ne povas aliĝi sen perfido. 

APOSTOLO DE LA SOCIALISMO 

En Mndrido, antaŭ 12 jaroj, miide morlis Paŭlo Iglesias, fondinto de Ia Hispana 
Socialista Partio k gia aoia deputito, dum longa periodo, en la reakcia Parlamento 
de la Monarkio. Modeata k zorgema tipografla laboriato, li eatis krom tio, ekde 
eia juneco, nelacigebla pioniro por Ia marks- 
ismo, kies doktrino akiria grandan prestiĉon, 
en kelkaj industriaj urboj k en Madrido, pro 
la nekoruptcbla agado.de tiu ĉi apostolo, kies 
maljuna aĝo estis ornamita, en Ia intimeco de 
Ia socialislaj vicoj, per la karesa titolo de 
<Avo>. Bcdafirindc, li mortis en decerr.bro 
1925. antaŭ ol la proklamo de la Pe8publiko, 
por kies reĝimo li multe klopodis, kiel saĝa 
rimedo por postaj avanta^oj. Nunjare, en Ia 
popola zono de Hispanio, ĉiuj partioj 
k aindikatoj senescepte jus honoris 
la memoron de tiu fervora batalanto 
por la paco k feliĉo. ĉiuj gazetoj 
laŭde prezentis diversajn aspektoja 
de lia vivo, nobla k senmakula. Ni 
mem, kiel esperantistoj k popoifron- 
tanoj, montras oma£e la delikatajn 
liniojn, kiuj desegna 3 1 a bildon de 
Paŭlo lglesias, kiu proksime je la 
morto ankoreŭ ekprovis lerni nian 
lingvon, Ĉar ne vane II forgis Ia devi- 
zon, kiun n! tre ŝate akceptas, kiel normon de publika konduto en la 12.* datreveno 
de lia materia k bedaŭrinda malapero, por nia antifaŝista k esperantista movado: 

ESTAS VENKOI 

AL LA LABORISTAJ ESPERANTISTOJ TRANS LA HISPANA LIMO 


Gekamaradojl 

Terure furiozas en Hispanio la 
faŝistoj. Senkompate ili ĵetas morti- 
gantajn bombojn en urbojn k vilaĝojn. 
Per tio pruvas la faŝistoj, ke ili ne 
havas alian solvon ol ĉion detrui. La 
celo de tiuj kruelaj k barbaraj bom- 
ĵetadoj estas detrui ĉiajn propraĵojn, 
mortigi kiom eble plej multe da viroj 
k terurigi ĉiujn aliajn. 

Kiuj ne mem travivis tiajn bom- 
bardadojn, tute ne kapablas imagi 
ties efikon. Dum k post bombardadoj, 
helpemaj soldatoj, kuracistoj, labo- 
riatoj k. t. p. kuregas, nenion timante, 
al detruitaj domoj el kiuj eliĝas kor- 
tuŝantaj krioj k helpovokoj. Malespe- 
rintaj patrinoj serĉas infanojn, infanoj 
serĉas gepatrojn, fratojn... Nepriskri- 
beblaj scenoj sin montras; sur tero 
kuŝas disŝiritaj korpoj... 

Gekamaradoj trans nia landlimol 

ĉu vi legis pri infanoj mortigitaj 
en Barcelona lernejo? Ĉu vi aŭdis 
pri 50 mortigitaj infanoj en Lerida? 
ĉu vi scias, ke per faŝistaj bomboj 
miloj da infanoj, virinoj k maljunuloj 
pereis eii Madrido, Albacete, Almerio, 
Valencio k aliaj urboj? ĉu vi scias, 
ke ĉi tie la faŝismo mortpafis milojn 
da klaskonsciaj laboristoj, kiuj defen- 
dis la demokratan Hispanion? Ĉu vi 
scias ĉi ĉion? Kion do vi faras? 


ĉu vi volas, ke faŝistoj furiozu 
ankaŭ en via lando? ĉu vi volas, ke 
viaj infanoj, gepatroj k edzinoj estu 
same disŝirataj k mortigataj per fa- 
ŝistaj botnboj? ĉu vi voias, ke via 
domo estu detruata kiel ĉe ni en 
Hispanio? ĉu vi volas fariĝi viktimo 
de tiu barbareco, suferi tion, kion ni 
suferas? ĉu vi volas, ke via lando 
estu nova konvulsianta Hispanio? 

Ne, gekamaradoj! Nel Nel Tute nel 
EKSTARU KAJ AGU ENERGIE 

Kiun mision devas plenumi la 
klaskonscia esperantistaro? Ne perdu 
senutile vian tempon, ne dormu, ne 
revu; laborista esperantisto ĉiam estu 
ankaŭ laboranta esperantisto. ĉiuj 
Grupoj kunvenigu siajn membrojn. 
Ellaboru praktikan laborplanon por 
temo: «La danĝero de 1’ Faŝismo k 
helpo al antifaŝistaj batalantoj en 
Hispanio». Tuj realigu la decidojn, 
partoprenu ĉiujn kunsidojn, aranĝu 
vi mem disvastigojn de la vero. ĉesigu 
fratbatalon interne de laboristarol 

En Germanio, la Faŝismo venkis 
dank’ al la laborista malunueco... 

Vivu Esperanto en la servo de 
liberigo por la internacia laboristarol 

E. B. 

Germana esperanfiafo bafalanfa 
en Internacfa Brigado 


PJBLO DE U TO8HTE 

t 

• • 

Pablo de la Torriente estis ĵurna- 
listo. Li apartenis al tiu kubana junu- 
laro, kiu renversis la diktaturon de 
generalo Machado. Pablo de la To- 
rriente partoprenis aktive en la lastaj 
politikaj bataloj de Kubo, pro kio li 
konis ĉiujn karcerojn de la maĉa- 
dista diktaturo. 

Li venis al Hispanio, kiel militko- 
respondanto. Li verkadis siajn rapor- 
tojn en la tranĉeoj mem, trakurante 
tiamaniere ĉiujn batalfrontojn de His- 
panio. Kiam la faŝistoj alproksimiĝis 
al Madrido, Pablo de la Torriente 
forlasis la plmnon k fariĝis milita 
komisaro por la unua vico. 

Iu leŭtenanto de lia kolono, kiu 
estis kun Pablo dum tiuj tagoj, ra- 
kontas kiel Pablo de la Torriente 
mortis: Sur supro de monto k interne 
de kabano, la atakantaj germanoj 
lokigis maŝinpafilon, kies senĉesa 
pafado malebligadis la antaŭeniradon 
de niaj soldatoj. Pablo kun la leŭte- 
nanto k dek soldatoj sin ĵetis al la 
konkero de tiu kabano. Kiam ili su- 
preniradis la monton, faŝista kuglo 
trafis la koron de Pablo. La leŭte- 
nanto kaŝis lin malantaŭ ŝtono k 
daŭrigis la atakon, kiu daŭris du 
tagojn, ĝis kiam niaj trupoj sukcesis 
repuŝi la malamikon. 

Pablo mortis heroe, kiel mortas 
ĉiuj komisaroj. En la Divizio ĉiuj liaj 
kunbatalantoj memoras pri Pablo k 
lia bildo pendas sur la muroj de mul- 
taj Brigadoj, kiel omaĝo al tiu, kiu 
sciis okupi sian postenon kontraŭ la 
germanaj invadintoj, kiuj pretendis 
fanfarone konkeri Madridon. 

Rikardo KILES 

Ccntra fronto, 20 - 12 -937. 

V 



La seruro de la Ne-Interveno 

(Orfgfnale desegnffo de leganfo el dvedlo) 


La rekonkero de Teruel estas agrabla simptomo por la nova jaro... 

















































POPOLA FRONTO 


LA REKONKERO DE TERUEL 



VI 

KAVALIROI? 


Vi liavas okulojn k vi ne volas vidi; vi havas koron 
k vi ne aŭskultas ties batojn; vi havas saĝon k, por 
kio ĝi taŭgas? 

Vi konsideris nin tuj mortontaj; vi jam pretigis la 
nigrajn vestojn por ĉeesti nian entombigon, kiu... 
ankaŭ estus la vial 

Dum du monatoj, vi studis la movojn de la perfi- 
duloj. Dum du monatoj, vi fiaris minacajn planojn. 
Dum du monatoj, vi atendis nian agonion sub la abo- 
mena hakilo de la faŝista ekzekutisto. 

«Kion vi faros, se Asturio pereas?» vi demandis 
al nia ĉefministro en Ĝenevo. Kaj la doktoro Negrin, 
forta per propra forto, kun forto de la reprezentata po- 
polo, respondis serene: «Kion ni faros? lukti ankoraŭ 
ĝis la venkol» Tio nur estis nia vero, k tamen tio ŝajnis 
al vi fanfaronaĵo. Kaj nun, kio ŝajnas? 

Vi ebenigis la vojon al la ribeluloj. Vi regalis ilin 
per komercaj agentoj. Egoisme, vi rajdigis vetlude viajn 
interesojn sur la dorso de fiera aristokrata ĉevalo. La 
ĉevalkurado estas via plej ŝatata sporto. Vi multe scias 
do pri ĉevaloj, sed vi tute ne scias pri homoj; vi scias 
nenion pri aŭtentika popolol 

* % 

La perdo de la Nordo ne estis nia fiasko; estis !a 
vial Tie, ne restis venkita la Respubliko; tie nur kuŝis 
kelkaj turmentitaj grupoj da respublikanoj. Martiroj ili 
estis pro via eraro, pro via flegmo, pro via «neŭtraleco». 

Ni tion ripetis senĉese, k vi tion ne kredis: Biibao, 
Santander k Gijon ne estas konkeritaj de la italoj, sed 
renversitaj de la militaparatoj de Germanio. En duelo, 
inter ĝiaj viroj k la niaj, la rezultato estus ja tute mal- 
sama. En lukto, inter heroa persono k potenca maŝino, 
la persono falis venkite. Germanio liveris siajn ŝtalajn 
vulturojn. Francio ne permesis flugi, tra sia ĉielo, al niaj 
defendaj birdoj. Tial okazis la murdo al Baskio k 




Asturio. Vi estis splenaj rigardantoj de !a abomeno. Vi 
helpis la krimon tra la hipokrita prozo de ia absttrda 
Komitato pri la Ne-Interveno! 

Kiu asertis tiel stulte, ke estis fabelo nia diro pri 
la geografia fatalo? Ho, se la Nordo cstus havinta 
aviadilojn—nur la aviadilojn, kiujn sendis tien la Regis- 
tarol—en Bilbao, certe ne ekzistus nun la italaj flagoj 
Ĉar, en la ĉefurbo de Baskio, ankoraŭ flirtus la tri- 
kolora standardo de Hispanio. 

Sed, aŭskultu; jes! aŭskuitu vi mem: 

Hodiaŭ estas ĝoja tago por ni. 1'eruel, la valora 
strategia urbo el Aragono estas bravege k lerte rekon- 
kerita! Tamen nia ĝojo ne petoias nur pro tio; multe 
pli grava estas la fakto, pruvita antaŭ la mondo, ke ni 
jam posedas taŭgan instrumenton, kun discipiino k 
herceco, kun trafa komando k konscia obeo: . 

La Popola Armeo! 

Sed, en mezo de nia ĝuo, doioras ankoraŭ tro 
raulte la vundoj, kiujn vi faris en r.ia korpo k en nia 
animo. Ankoraŭ suferas, pro via kulpo, sklavigitaj 
provincoj en la. Nordo k en la Sudo... 

Ni estas pretaj ankaŭ liberigi iiin. VTdeble aperas, 
kun nia kuraĝo, nia kapablo tion efeklivigi. Teruel estas 
heroldo de postaj sukcesoj. Ni ekmarŝas, sur pli glata 
vojo, kun la penso al ĉiuj fratoj ĝe- 
mantaj sub teroro de tradiciaj mal- 
amantoj. ĉiuj ricevos finfine la kare- 
son de la libereco, dank’ al nia 
kolektiva penado, malgraŭ !a pirata 
rondo de tiranoj k eĉ maigraŭ in- 
trigo en la fuŝa melodramo pri la 
intervenanta Ne-Interveno! 

Kontraste al la glaciaj diplo- 
matoj, ni estas la varma suko de 
pasia popolo. Ni estas... HispaniQ, 
la unua lando, kiu, anstataŭ sub- 
metiĝi, rezistis, repuŝis k eĉ jain 
nun atakas ofensive la akumulitajn 
armilojn de i’ faŝismo internacia! 



OENEWALO POZAS 

Trc lo)ala amlko de 1a 
popolo k estre dc nia 
armco en Aragono 


DIRU TION SENHEZITE... 

Andreo Morizet, franca senefano, jus faris vizilon al Hispanio. Post la 
vojaĝo li verkis interesajn artikolojn. Unu el la lastaj kronikoj aperis en 
grava jurnalo de Parizo. Ni traduke represas valoran fragmenton: 

0 

«Prieto, la armea ministro de la Respubliko, ŝparas konfidencojn pri la milito 
k pri la matcrialo: —Ni mobilizis sep kontingenlojn k llal ni disponas je duonmi- 
liono da 3o!datoj, perfekie ekipitaj. Ni eĉ povas mobilizi alian saman kvanton. Ne 
estas necese. Per tio ni jam posedas rezervojnl - •• 

Ni atendas !a malamikan ofensivon; jcs, tiun vastan ofensivon, kiun oni bom- 
baste anoncis. Ni scias pri koncentriĝoj en diversaj lokoj. Franko ekprovos fendi 
nian fronton, Ira kelkaj punktoj, porainki forte ĉe Ia plej malforta. Se li liam fiaskas, 
li perdos ĉion! Li scias tion; ni ankaŭ. Sed ni estas certaj ne nur jam pri nia rezisio- 
kapablo... Nia brava infanterio estas forĝita sur la batalkampoj. Nia aviado estas 
supera al liu de la ribeluloj. Nia faka personaro konsistas nur el hispanoj dum la 
aviadistoj de Franko, ĉiuj senescepte, eatas italoj aŭ germanoj. Ni mem konstruas 
la aviadilojn k la malpezajn kanonojn. Nur mankas al ni peza artilerio k tankoj. Por 
tiu branĉo, ni bezonas la servojn de la francaj fabrikoj. Se ni akirus liberecon pri 
aĉetado, Ia venko venus tre rapide... 

Tiuj ĉi vortoj estas, por mi, kvazaŭ risorfo: —ĉu mi povas tion rakonti? 

—Kial ne? eĉ multe pii. Diru tion senhezite.skribu fion sur la fasadojn, se vi volas! 

Mi plenumas promeson k aldonas deklaron de Ia ĉefministro doktoro Negrin: 

—Kun ses monatoj de libereco por aĉeli armilojn, la proksima somero estus la 
fino de la milito kun la fiuo de la perfido. Se ne, la rezuitato estos la sama sukceso, 
sed post unu jaro, aŭ unu jaro k duono, aŭ eble du jaroj. Tial prudente ni pretiĝas 
por batali ankoraŭ du jarojn se necese!> La popola energio estas elasta... 




LA-CEFMINISTRO 
RESPONDAS AL INFANARO 

Grupo da hispanaj geinfanoj, lo- 
ĝantaj en Parizo, skribis al kamnrado 
Negrin petante bibliotekon k dankis 
lin post ĝia ricevo. D-do Negrin res- 
pondis per tiu ĉi letero: 

«Knraj amiketoj: Mi oalutas vin pro via 
skribajo, per kiu vi dankis a! la Regiataro 
pri la ĵus ricevita biblioteko. La plej bona 
rekompenco, por tiuj, kiuj okupas sin pri la 
estonto de nia popolo, ofernnte sian bons- 
taton k sian vivon, estos ke vi laboru profi- 
lante vian tempon. 

Kiam oni naskiĝas, oni prenas grandan 
ŝuldon al tiuj, kiuj antaŭvivis. Tiun ŝuldon 
oni pagas nur per konstenta k cntuziasma 
klopodo por piibeligi la estonton de niaj 
posteuloj. Se vi agas tiel, vi plenumos vian 
devon k estos bonaj civitanoj. Tiamaniere 
vi faros servon, ne nur al vio lando sed al 
la tuta mondo k, ĉe Ia fino de via vivo, vi 
estos kontentaj pro via helpo al la progreso. 
La kruelaĵoj de la milito ne nasku, ĉe viaj 
koroj, malamon sed amon. Homo nobla 
devas esti forta en la lukto, sed kompatema 
en la venko. Kaj la finvenko estos nia, feliĉe 
por Hispanio k por vi. 

Kun simpatlo, Johano Negrtn .» 

Unuafoje, ĉi jaron neĝis sur tran- 
ĉeojn de Madrido. La mitralilaj nestoj 
k la ŝtonaj parapetoj kovriĝis per 
neĝo. De niaj tranĉeoj, oni vidas 
ankaŭ kiel falas la neĝeroj sur la 
malamikajn liniojn, dum sur la nenies 
zono etendiĝas brila k blanka man- 
telo, kie la tutan tagon alrigardas, 
unuj la aliajn, la kavaj okuloj de 
fusiloj k mitraliloj... 

La nebulo k la neĝo fermas la 
vojojn k malebligas vidi la pinarba- 
rojn. Forta neĝovento kaŝas pli an- 
koraŭ la montaron k la ŝoseojn per- 
ditajn sub la neĝomantelo... 

La soldatoj marŝas malvigle, kun 
botoj enneĝiĝintaj je ĉiu paŝo. La 
aero puŝas malantaŭen, k la neĝeroj 
blindigas la okulojn k pikas la viza- 
ĝon. Tamen, ĉiu faras sian ordinaran 
vivon. Unuj hakas grandajn trunkojn; 
aliaj bruligas fajraĵon. La fuino, densa 
ankaŭ, konfuziĝas inter la nebulo. La 
fajrokraketado allogas la soldatojn, 
kiuj sin varmigas ĉirkaŭ la fajraĵo... 

Multaj • estas kamaradoj, kiuj ne 
konis ĉi tiun travivadon inter neĝo- 
kovritaj montaroj; aliaj naskiĝis en 
ĉi tiuj malvarmaj regionoj k estas 
alkutimiĝintaj al la frosto k neĝo; sed, 
precipe ni, valencianoj, neniam an- 
taŭe estis vidintaj propraokule tiajn 
mirindajn neĝokovritajn pejzaĝojn... 

Antaŭ ĉi tiu ĉarma spektaklo, mi 
memoras tre ofte al miaj iamaj eks- 
terlandaj korespondantoj, kiuj sendis 
al mi tiajn bildkartojn kun neĝoko- 
vritaj dometoj k arbaroj, vidaĵoj frem- 
daj por mi, en tiu kvazaŭ fabela tem- 
po, kiam mi ne sciis ankoraŭ kio 
estas la monstro de la milito... 

La densa nebulo k la forta neĝ- 
vento aŭguras tre malvarman vintron. 
Nun ne ankoraŭ estas tute neĝoko- 
vritaj la montoj. Elvidiĝas duonnudaj 
ankoraŭ kelkaj stipoj k kelkaj roke- 
goj... Alia forta neĝofalo elkovros la 
montojn k vojojn. Tiam estos necese 
ekuzi la skiojn por marŝi sur la neĝo... 
k la milito fariĝos pli peniga... Sed la 
mondo, laŭŝajne,nenion volas scii pri 
la hispanaj obiseno/, ĉu ne? 

Malproksime siluetiĝas la figuroj 
kurbiĝintaj de la kamaradoj, deme- 
tantaj la neĝon de sur la vojoj... La 
nebulo, la forta neĝovento, la obstina 
pluvetado k la lastaj lumeroj de la 
vesperiĝo, translckigas senvole la 
penson al niaj malproksimaj hejmoj, 
al niaj amataj patrino, edzino... ĉar 
kontraŭ la kredo de multaj personoj, 
la «ruĝuloj» ankaŭ havas—luktante 
precize por ili—hejmon, patrinon k 
gekarulojn, kiujn ni ja deziregus 
revidi... Ni ne batalas pro emo al 
batalo... ĉu necesos klarigi ankoraŭ- 
foje, kial ni batalas?... 

Rikardo KILES 

Centra Fronto, 24-12-957. 



BONHUMORA FENESTROl 



LA MURDADO, KIEL BELARTO 


Klera brita verkisto, Tomaso de Quincey, verkis antaŭ multaj 
;aroj spritan studon kun tre alloga titolo: «La murdado, konsiderata 
riel belarto». Tie, tra aŭdacaj analizoj, aperis konvenaj reguloj k 
saĝaj konsilOj por murdi elegante. La aŭtoro donis nomon de 
«Homero je murdado» al iu V/illiams, zorgema k rafinita londona 
murdisto, kiu ĉiam uzis frakon por efektivigi sian artan k sangan 
laboron. Kiam li penetris en ian hejmon, kun tiel estetikaj celoj, 
neniu restis vivanta. Sendube, li estis heroldo de la faŝista tuteca 
teorio. Oni devas sincere bedaŭri, ke li jam ne plu vivas por povi en 
nia tempo diligente ĝin apliki, ĉar la teruraj krimoj de la nuna epoko 
estus pli belaj, per kelkaj diskretaj nuancoj de la tiutempa eleganteco, 
kiu tiom multe mankas en la aktualaj murdoj de lertaj disĉiploj. La 
metodo de Williams, k eĉ liaj saĝaj regnloj, devus nun suferi ŝanĝojti 
antaŭ la spertoj k pliboniĝoj, kiujn enkondukis, en la utilan arton 
perfekte mortigi, tiuj, kiuj post la paso de la jaroj poluris la sciencon de 
tiu speciala Homero je murdado: Mussolini, Hitler k la flava Mikado. 

La kondiĉoj de la moderna evoluado, pli dece ol aliam, ofertas 
konvenajn ŝancojn por murdi pli amplekse k eĉ... kun malplia riskol 
Kompreneble, hodiaŭ ankoraŭ estas danĝere senvivigi homojn laŭ 
malgranda skalo. La solena Justeco de la Civilizo rikoltas kelkan 
sukceson kiam temas puni krimojn faritajn de izolita individuo aŭ de 
malfortaj nacietoj, kiuj ne povas kalkuli pri la protekto de alia for- 
tika potenco. Sed la pedanta Justeco kun peruko fiaskas bruege kiam 
la murdistoj estas aŭdacaj k ties ŝajno de forto sufiĉas por difekti la 
tradician pesilon. Williams, en nia sezono, fatale estus falinta en/Ja 
abismon de la malsukceso ĉar, krom tiu detalo de la fraka riverenco, 
li ruĝigis la ponardon nur por sia privata ĝuo, sen la emfaza ŝirmo 
de kolektiva ŝablono de rabema ŝtato. Certe, al li ne permesus labori, 
tiel ceremonie, la demokrataj leĝoj nek ia faŝistaj dekretoj. Kun pli 
fuŝa estetiko, sea kun pli efika armilaro, ankaŭ fiaskis A1 Capone, 
pro sama cirkonstanco dum sensaciaj krimoj. 

La tekniko de Williains estis tro paŭzema: unue, frapo de 
martelo sur la nukon; poste, tratranĉo de la gorĝo per tre malrapida 
ritmo. Vero esfas, ke A1 Capone enkondukis la raciigadon, en la 
nobla tasko kadavrigi homojn, per pafoj de mitralilo. Sed tiu ĉi ins- 
trumento, kvankam pli konvena ol martelo k ponardo, ne povas 
absolute fanfaroni post oporiuna komparo kun la roirinda detrua 
maŝinaro, kiun uzas la diverskoloraj faŝistaj ĉemizuloj. Tamen, oni 
rajtas agnoski, ke por labori sub normoj, kiujn devis atenti Williams 
k A1 Capone por satigi la emon nuligi la ekziston de siaj proksimuloj, 
oni bezonas pli da kuraĝo ol por fari saman servon laŭ maniero de 
Mussolini, Hitler k la flava Mikado; ĉar tiuj murdis mem persone, per 
propra mano, sub risko fali kapte ĉe maŝoj de la polico—kien ili 
finfine falis—dum la histrionaj asoj de la faŝista krimarto vete ludas 
nenian personan zorgon; ili havas milionojn da agentoj, kiuj fidele 
oSeas ordonojn; intertempe la interna k ektera Justeco blindiĝis 
volonte, ankoraŭ pli, porne perdi hipoteke la rustiĝintan glavon. 

Se Williams k A1 Capone estus elektintaj gajan flagon k bom- 
bastan devizon. Se ili demagoge kolektus, ĉirkaŭ si, naivan homa- 
mason lavange helpante iliajn buĉistajn doktrinojn; ili certe esfus 
povintaj senbridigi siajn delikatajn instinktojn, kalkulante ne nur kun 
!a apogo de la faŝismo, sed ankaŭ kun la respekto de la demokratio. 
Ili ne faris tionl ili preferis ofendi malsaĝe, tro modeste, la reduk- 
titajn zonojn, kiujn la Civilizo gardas plej emfaze por prezenti ŝajnojn 
de progreso. Williams—eleganta artisto ĝis lasta momento—majstre 
sin mortigis. A1 Capone ankoraŭ nun melankolie meditas en karcero. 
La glorajn laŭrojn gajnis la rivaloj aŭ la disĉiploj, kiuj, sen bezono 
riski vivon aŭ liberon, havis la sufiĉan talenton elekti viktimojn k 
procedojn. Bedaŭrinde, ne estas facile ekscii, kiu el la tri ĉemizestroj 
meritos plej grandan branĉon de la laŭro, kiam iu faka aŭtoro decidos 
pri justa alkroĉo de la honora titolo de «Homero je murdado». Povas 
esti, ke ili tri kune ricevu la nomon de asoj de la krimo; restante la su- 
pera ordeno por tiu japana oficiro, kiu, post mortigo de cent ĉinoj, 
nur plendis ke, pro tio, difektiĝis la klingo de lia sabro de samuroj... 

P»EN50J DE POPOLA SOLDATO 




Vcnis la dua vintra etapo de nia milito. Ni scias, 
tre bone, ia nombron k ia kvaliton de la trupoj, kiujn 
Franko povas preniel la Nordo por pliigi siajn fortojn 
en la Orienta, Centra, Okcidenta k Suda frontoj. Ili ja 
estas konsiderindaj. Sed ne estas same batali en Baskio, 
Santander k Asturio, kun kontraŭuloj izolitaj, sen ebla 
helpo, kondamnitaj per la geografia faktoro al fatala 
vSubiĝo, pro la malravoregaj kondiĉoj, kiel organizi 
grandskalajn ofensivojn en Aragono, Madriao aŭ Anda- 
luzio. La lojala Hispanio, de ia Pirineoj al la marbordo 
de Granado, formas kompaktan blokon, sub unu sola 
komando, kun rimedoj konvene lokigitaj, kun siaj komu- 
nikiloj funkciantaj regule k normale. Ni povas, same 
kiel niaj malamikoj, manovri tfra internaj linioj. Ni 
povas, kontraŭstari iliajn batojn—eĉ la plej fortajnl—k 
rebati ilin niavice kun rapido k energio. 

Dum la Komitato de Lonaono, baraktas en gro- 
teskaj diskutadoj pri la «simbolaj» retiriĝoj k pri la 
kontroloj en la landlimoj, Mussolini rapidigas la alsen- 
don en Hispanion de novaj kontingentoj. Tiucele li uzas 
procedon, kiun Lloyd George, plej sagaca el la britaj 
politikistoj, denuncis dum parolado k per sensacia arti- 
kolo en The Manchesfer Guardian: La ŝipoj eliras, ŝar- 
ĝite per trupoj k armiloj, el Genova k Napoli; la Pres- 
agentejo Stefani distrumpetas, ke ili veturas al Libio. Sed 
pli ol duono da tiuj ŝipoj, apenaŭ preterpasas la mar- 
kolon de Sicilio, deturniĝas k anstataŭ iri al Afriko ili 
revenas al Eŭropo, sin direktante al Hispanio. 

Estas nun en nia lando pli ol cent mil italoj, ĉirkaŭ 
dudek mil germanoj, proksimume dek mil portugaloj, 
francoj, rumanoj, blankrusoj, k. t. p. kun pli ol tridek mil 
marokanoj. Inter la italoj, estas grupoj da libianoj, 
eritreanoj, abisenoj k somalianoj. 

Jen do, la ŝtormtrupoj, kiujn ni devos alfronti en ĉi 
tiu dua milita vintro, se ne ŝveligas—kiel estas supo- 
zinde—pli da eksterlandaj soldatoj, la vicojn de Franko. 
Oni aldonu kelkajn regimentojn da legianoj. La cetero 
estas civilgvardistoj, hispanaj soldatoj el dekunu jarkon- 
tingentoj, reketisfoj k falangistoj, kiujn ni kalkulu je 
duonmiliono. Ĉi tiuj estas batalantoj, de malsupera kva- 
lito, kompare kun la bone ekipitaj k preparitaj invadistoj. 

Sed la unua vintro ne plu estas la pasinta vintro. 
Unu jaro forpasis. Ni jam posedas Armeon! Jes; Armeo, 
kiu scias rezisti k ataki. Armeo, kiu kuracis sin je siaj 
infanecaj malsanetoj k estas jam plenaĝa k veterana. 
Armeo, kiu posedas komandantojn k rezervojn. Armeo, 
bone armita, kun ŝtala—k konscial—disciplino. 

Franko k liaj mastroj ordonos fari streĉan klopo- 
don. Ili koncentrigos siajn elementojn en, eble du, multe- 
nombrajn grupojn; okazos teruraj k sangaj bataloj. 

Sed la Hispana Respubliko superos ĉiujn eventojnl 



Tuj post eksplodo de la hispana milito, multaj 
nobeluloj rifuĝis ĉien. Kelkdeko da ili, en la nederlanda 
ambasadorejo de Madrido. La nederlanda registaro 
decidis, ke ili devas esti transportataj al Nederlando k 
resti tie ĝis post la miiito. Kompreneble, ĉar koncernas 
nobeluiaron, oni ne nur gastigeme akceptis tiujn rifu- I 
ĝantojn, sed ankaŭ lasis ilin preskaŭ tute liberaj. Unu- 
foje semajne ili devis anonci sin en policejo. ĉiuj, post 
alveno, donis la honorparolon por ne fuĝi. 

Post kelkaj raonatoj montriĝis ke malgraŭ ĉi ĉion, 
dek kvin nobeluloj fuĝis al Hispanio por aktive parto- 
preni la militon ĉe la flanko de Franko. La nederlanda 
regno embarasiĝis ĉar kutime, oni tie revoluciuloj 
nenederlandaj ne akceptas, aŭ nur por enkarcerigi ilin, 
tiom longe kiom estas bezonate por konvinki ilin, ke 
estas pli bone ne resti en tiu lando. 

Plej ofte tiuj viktimoj estas simplaj laboristoj, kiuj 
eĉ ne havas sufiĉan vivrimedon aŭ la garantion, kiun 
sampartianoj donis por liberigi ilin, certigante al la 
registaro, ke tiuj helpatoj ne bezonas almozpeti, tiu- 
okaze la garantioj ne estas akceptataj. 

Kia diferencol La frankistoj povis tute libere ĉion 
fari, pro tio ili, per helpo de simpatiantoj, fuĝis, rom- 
pante la juron de 1’ honoro... 

La nederlanda registaro petis al generalo Franko 
resendi tiujn jurrompantojn, sed ne kredu, ke tio baldaŭ 
okazos. Intertempe la pli honorinda parto el la rifu- . 
ĝantaro, kiuj ne jurrompis estas ŝlosita en neuzata 
kazerno, en Gorkumo, k tie ili povas pensi gvardite 
pri la valoro de la juro k mediti pri la malbono kaŭzita 
de la trompintaj kamaradoj. . 

P. de 1' BRETO 

Amsterdamo 


NOVA ARGUMENTA BATALILO EN ORIENTO 


En Ĉinio, por laŭtigi la veron pri Ic barbarajoj de la ĵapana 
Imperialismo, aperas freŝa Esperanlo-gazelo 


AL LA NOVA ETAPO 


1NFORMA BULTENO INTERNACIA PRI 
LIBERIGA BATALO DE ĈINIO 

Pclu senpage provekzemplerojn al la redakcia adreso: 

MR. JOHAN H. P. O. BOX 116 CANTON (Cinio) 

(HiHiitiiiimniiiiiUiiiuiuiHiiumMmiii]iiBunna;uiii*iut:[;iininmmRiuiin4iiminnifl!nmiDiuii!uiuwhumuuinii(uuwiU};uiuimiimiiw 

EĤO DE NIA LASTA TRIUMFO 

La Brita Laborisla Pariio, okaze de la rekonkero de 
Teruel, sendis al la hispana Regisiaro jenan gratulan fele- 
gramon, kun subskribo de ĝia Plenumanta Komifato: 

«Riccvu niajn plej varmajn gratulojn pro la 
granda venko de Teruel. ĉiuj amikoj de la libereco, 
en la futa mondo, ĝojos pri . tiu ĉb nova pruvo ke 
la hispana demokratio jam komencas premadi la fa- 
Ŝistajn provokojn.» Sekvas la nomoj de ĉiuj komitatanoj. 









































POPOLA FRONTO 


7 





MARTINEZ BARRIO 
modera respublikano 
Prezidanto de ld 
Parlamento 


® Nordamerika 
ĵurnalisto tute pra- 
ve asertis: «La de- 
mokratioj nur estas 
forte ligitajporkrei 
. interkonsenton pri 
konstantaj cedoj*>. 

© Monarkia eks-' 
ministro Goicoe- 
chea en San Sebas- 
tian, la 22. Novem- 
bro, deklaris, ke 
post 

certaj dekstraj par- 
tioj en Hispanio, inter ili tiu, kiun li 
gvidas, planis ŝtatrenverson, kiu eble 
transformiĝus en civilmilito, se tion 
postulus la cirkonstancoj. Krome li 
diris, ke «li k aliaj rojalistoj vizitis 
Italion por certigi la subtenon de itala 
registaro k faŝista partio, okaze de 
eventuala eksDlodo de aludita civilmi- 
lito». Tio bone pruvas, ke jam du jaroj 
antaŭ Ia ribelo, la faŝistoj celis seku- 
rigi al si helpon de itala faŝismo. 

© Oni komunikas el Gibraltar, ke 
dum lastaj semajnoj estis tre aktiva 
la transportado de trupoj kmilitmate- 
rialo al frankista zono; ĉirkaŭ kvin 
cent maŭroj po tago estis transporta- 
taj el Ceuta al Algeciras. Tiuj laste 
alvenintaj estis preskaŭ knaboj. La 


2. Decembro alvenis al Cadiz tri ŝipoj 
ŝarĝitaj per italaj militiloj, eskortataj 
de tri italaj detruŝipoj k du germanaj 
submarenoj. 

9 Okaze de la eliro de Italio el la 
Ligo de 1’ Nacioj, komentis nia minis- 
tro pri Nacia Defendo: «Estas tre 
signifoplena fakto ke la anonco de 
tiu eliro estas farita ĝuste la antaŭta- 
gon de granda ofensivo, kiun Franko 
preparas k en kiu oni aljuĝas gravan 
partoprenon al italaj trupoj, kies 
mobilizon, al elektitaj batalfrontoj, ui 
registras en la nunaj tagoj. }am de 
longe Mussolini montris sian malsa- 
ton al la Ligo; tamen nun li rompas 
Ĉian ligilon kun ĝi por havi plenan 
liberon por efektivigo de siaj celoj 
rilate al Hispanio, kiel paŝo por novaj 
k pli vastaj militaj entreprenoj, kiujn 
diktas al li lia imperiisma soifo. Tiu, 
kiu ne vidas tion, estas blindigila per 
sia danĝera stulteco». 


9 La Ministerio pri Agrikulturo 
anoncas, ke oni preparas la rikplton 
de olivoj, kiu ĉi jare estas abundega. 
La koncerna ministro esprimis sian 



ĝojon pro la helpo de armeanoj al 
kamparanoj en ties laboro, apud la 
bruo k fajro de la frontoj. 

© Antaŭ la nigraĉemizuloj kolekti- 
ĝintaj «spontanee» en Venezia Placo, 
Mussolini paroladis jene: «La kaŝaj 
fortoj manovras en Ĝenevo kontraŭ 
nia revolucio. En tiuj kondiĉoj ne 
estas tolerebla la restado de Italio 
tie. Nia stilo, nia soldata tempera- 
mento, nia doktrino, suferas. La mi- 
nacoj, kiuj eliĝas de tempo al tempo 
el la GREGOJ de la grandaj demo- 
kratioj, lasas nin tute indiferentaj>. 


Ri&elprouG en Hispana Maroko 

E1 Tanĝero, oni komunikas f 
detalojn pri indiĝena ribelo kon- 
traŭ la faŝistaj aŭtoritatoj. L^ 
okazaĵoj dum lastaj tagoj de No- 
vembro en pluraj lokoj de la 
Protektorato, elpruvas la gra- 
vecon de la latenta protesto, kiu 
montriĝas ĉiujage inter la ma- 
rokanoj k aliaj indiĝenoj. 

En multaj tieaj urboj la inter- 
puŝiĝoj de la indiĝenoj, kun la 
trupoj de Franko, rezultigis te- ! 
rurajn masakrojn. La polico faras 
sinsekvajn arestojn. En ĉiuj 
gravaj lokoj de tiu zono, deĵoras 
senĉese patroloj, pretaj antaŭ la J 
danĝero de novaj ribelprovoj. 

En unu sola nokto, ckazis naŭ 
viglaj manifestacioj el gepatroj 
de arabaj soldatoj* envicigitaj ĉe 
la frankistaj trupoj por batali en 
la metropolo. La protestantoj 
trakuris tumulte la internacian . 
urbon, kViegante: «For Frankol 
Franko estas perfidulo! Franko 
estas murdistol Franko trompis 
niajn fratojn, filojn k patrojnl» 

Sekve de tiuj okazintaĵoj, 
granda ekscito regas ĉe la indi- 
ĝena k cetera popoianaro. 


HM ~ ' 1 ~ ' ---——* ~ ■—■■■* - 

© En datreveno de la morto de Paŭlo 
Iglesias, grupoj de soldatoj festis lian 
memoron per paroladoj ĉirkaŭ la mo- 
numento staranta en ĝardeno de Ma- 
drido. Malamikaj kugloj zumis inter- 
tempe. Tamen la soldatoj daŭrigis; iu 
komisaro hezitis momenton, sed fine 

r * 

li grimpis sur ŝtonon k diris: «Paŭlo 
Jglesias meritas, ke mi iom risku». 
Bataliona komandanto kriis al la ko- 




misaror «Tiu estas via plej bona paro- 

lado el via tuta vivol». 

% 

© Malgraŭ la terura situacio, kiun 
kreas la rnilito, la registaraj instancoj 
helpe de multaj sidikataj k politikaj 
organizoj, aranĝas por la komenco 
de la nova jaro feston por la infa- 
naro. La popolo oferas malavare sian 
monon en la listoj, kiuj malfermiĝis 
por aĉeti librojn k ludiiojn por la 

• r 

senpatraj infanoj. Oni atentas prefe- 
re la infanojti devenantajn el faŝista 
zono k kiujn oni vartas en adekvataj 
k komfortaj rifuĝejoj. 

© La 20. Decembro estis kaptataj. 
en Gvadalajara provinco-, kvar avia- 
distoj, kiuj okupis aeroplanon, kiu 
falis apud vilaĝo. Ciuj kvar estas ger- 
manoj k deklaris, ke ili venis batali 
en Hispanio obeante ordonojn de sia 
registaro. 

© Fragmente ni kopias noton de Mi- 
nisterio por Nacia Defendo, rilate al 
pseŭda blokado de nia marbordo: 
«La navigacio ne estas malhelpata, 
eĉ minimume, en tio, kio koncernas 
la intervenon de ribelaj militŝipoj. Pri 
la minaco de blokado, pere de subma- 
raj minoj, ĝi estas simpla ideo de bo- 
lanta imagkapablo. Nia, jam de longe 
starigita, servo por kapiado de minoj 
funkcias tiom regule k perfekte ke ĝi * 
tute garantias la forigon al tia danĝe- 
ro. Estas saĝe k prudenfe ne diskonigi 
la organizformon ae tiu efika servo, 
sed ni prave povas aserti ke, pro 
longaj monatoj de funkciado, ĝi ase- 
kuras absolutan liberon por ŝipvctu- 
rado en nia marbordo. 

® La Prezidanto de la Socialista 
Partio k de la II. G. T., k-do. Gonza- 
lez Pena, heroa gvidinto de la popola 
ribelo en Asturio dum Oktobro 1934, 
kiu estis tiam 'mortkondamnita de Ia 
reakcia registaro, diris en mitingo 
ĵus okazinta en Barcelono: 

«Eksterlande oni faras kalumnian 
kampanjon kohtraŭ niajn dinamitis- 
tojn k mi devas diri: Ili alproksimiĝas 
je kvarcent metroj de la faŝistaj fusi- 
loj, por ĵeti, per propra mano, sian 
kartoĉon* kontraŭ la batalantojn en 
tranĉeo. Kion vi opinias, pri tiuj, kiuj 
disĵetas triliton dc el senpuna alteco 
je 4.500 metroj, sur sendefendajn kor- 
pojn de malfeliĉaj virinoj k infanoj?». 

© Oni devas memori, ke tuj kiam 
alvenis en Londono, angla deputito 
Attle diris al ĵurnalistoj: «Ĉio, kion 
mi vidis en Barcelono, Valencio k 
Madrido, forte mirigis min». 

IMI A MUNICIO 


Valencia esperantistaro . . 

151‘10 ptoj. 

F. Ll.—Catarroja .... 

24 

> 

K-doj. el Bugarra .... 

20 

» 

C. A.—Orihuela. 

10 

» 

E. M.—Castuera .... 

5 

» 

E. H. —Villanueva de Cor- 

doba. 

25 

> 

R. D. (Gordito)—ViManueva 

de Cdrdoba. 

25 

» 

E. M.-Madrid. 

10 

> 

P. A.—Madrid. 

5 

» 

J. S.—Albacete. 

16 

» 

J. B.-Hfjar. 

5 

» 

E. F.~ Barcelona . . . . 

5 

> 

M. L.—Concentaina . . . 

5 

> 

F. del R.—Baza. 

10 

» 

L. R.—Figucras. 

6 

» 

F. S.~Madrid. 

10 

1 

J. E.-Cardiff. 

1 

Sli. 

J. B.—Stockholm .... 

2 

sv.kr 

E. E.—Stockholm .... 

5 

> 

N. L,—Falun. 

5 

» 

V. B.—Falun. 

5 


D.—Denpasar. 

5' 

8rd. 

L. J. R. B.-Rotferdam . . 

1 

> 

A. C. H. — Rotterdam . . . 

1 


J. P.—Breezand. 

10 

> 

j. B. G.—Amersfoort. . . 

5 

» 

G. B.—Arkei. 

0‘50 

> 

G. K.—Amsterdam. . . . 

0‘25 

> 

L. —Amsferdam. 

0‘10 

> 

De J.—Amsterdam .... 

0*21 

» 

H. S.—Enkhuizen .... 

1 

» 

R. P. -Fontenay a>' Bois. . 

12 

ffr. 

F. H.~Gablonz . .... 

10'51 

» 

G. P.—La Fenillee .... 

20 

» 

J. Esperanto.—Fecamp . . 

20 

» 

J. L. — Pouy k Grupo de 

Casfelnau. 

50 

> 

M. L,—Le Mans. 

20 

» 

G. H.—Troyes. 

5 


J. M.—Troyes. 

5 

> 

P. Th.—Beauthie! .... 

5 

» 

G. P.—Rougiville .... 

10 

» 

Th. K.—Trebic. 

56*10 

» 

A. M.—Kuresaare .... 

40 

» 

ĉeĥoslovako. 

• 20'20 

» 

C. P.—Vau!x en Velin . . 

10 

» 

Groupe Esp. Ouvrier— 

Orleans. 

5 

> 

A. M. — Que5sy. 

10 

» 

K. H. —Kopenhago. . . . 

65 


Th. F.~Revkjavik .... 

120 

» 

J. B.—Vence. 

10 

» 

J. S.—Trevoux. 

10 


H. L. v Z—Nice . . . . ' 

15 

> 

H. B.—Marseiile .... 

10 

> 

M. G.—Montargis . . - . . 

10 

» 

E. j.—Marennes. 

12 

» 

M. L.-St. Quentin.... 

10 

» 

A. M.—St. Quentin. . . . 

6 

> 

Lab. Esp. KIu.—St. Quentin 

25 

» 

G. N. —Stockholm .... 

71 

» 

R. G.—Contramoulin . . . 

20 

» 

B. N. —Podgorica .... 

17‘50 

» 


NOTO.~Kun cmocio k danko, ni konfir- 
mas, por lceikaj numeroj, duonmonatecon 
de POPOLA FRONTO ĉar nia voko pri sub- 
teno neestisvana.Faruvian ebion perregula 
kontribuo k ni prome3as ne disrevigi vin! 

LA ADMINISTRACIO 


ANKORAŬ LA PAPERO... 

Jes; neeble eslis ankafl por ĉi tiu numero 
disponi pri taflga papero. 

Ni jam ne kuraĝas fari promesojn tiuri- 
late. Sciu ĉiuj, ke vigle ni zorgas pri Ia afero. 

INFORMEJO . 

■■■wi r?r >»-r -^.-^ - l nu 1 M -ni r |- | M I~ TI MI— m~T *TTT 

ONI INFORMAS, KE 

K-do Leonardo Compafi estas en la batal- 
fronto kun jena adreso: Estado Mayor, 

' 39 Division, Alfambra, Frente Teruel. 

ONI SCIVOLAS PRI: 

Du nederlandaj kuzoj nomitaj Meijer kiuj 
venis al hispanio por aliĝi internaciajn 
brigadojn, sed ĝis nun ilia fainilio rice- 
vis neniajn sciigojn. 

’<*/sWs//Mf//s//*//j//r//jr//s>/s//s//*//^^^^ 

KORESPDNDADO 

Simpla trilinia anonceto 4 f. fr. 

HISPANIO.—K-dino Angela Catllĉ, Plaza 
Viladomat 15, Berga (Barcelona), dez. 
kor. kun lutmondaj k-doj pri ĉiuj temoj, 
prefere pri la hispana miiilo kontraŭ 
ia faŝismo. 

HISPANIO. - Grupo da gejunuloj I. L. E. S.- 
anoj 17-jaraj dcz. interŝarĝi korespon- 
dadon kun gejunuloj el ĉiuj landoj, pri- 
trakti sociajn temojn k !a militon kontraŭ 
Ja Taŝismo. Adr.: Plaza de Cataluna, 6, 
Seccion Esperanto, Berga (Barcelona). 

a ———— — - —- ■ 

I POR EKSFOZiCiO Eit TRARĈBO I 

' [ 1 - 

Kiun aranĝas niaj amikoj, en Ia sek- i| 

;; toroj najbaraj al Madrido. Oni bezo- 1j 
nas leterojn, poŝtkartojn k ĉiuspecan 
esperantistan materialon. 

Pro kompreneblaj kaŭzoj, oni ne ij 
pova3 respondi nck pagi, sed certc ji 
;; ĉia ekspoziciaĵo tre multe utilos al nia 
movado. Pruvu ke Esperanto vivas! 

ii Adresu ĉion al: 

RIKARDO KILES 
99 Brigada E. M. 2.° Secci6n \/ 
| Ejercito del Centro 

1 il 


POPOLFRONTA LETERUJO 

M. M.—Ciudad Lineal.—Vian leteron de 
7-12-937 ni ricevis. Ni dankas k reciprokas 
vian saluton Se eble ni publikigos la anek- 
doton. Ni notis vian novan adresor., kien ni 
sendos regule !a gazeton. 

M. L.—Le Mans.~Ni dankas vian mon- 
sendon. Via deziro estas transdonata, k se 
iu k-do. sin anoncas, ni agos konsekvence. 

E. E. y.— Aspremont —Viajn vortojn al 
K-do. G. Furenc ni konis k kore ilin dankas, 
same kiel vian mondonacon. Ni ĉiuj salutas 
kore vian edzinon k vin, ne forgesante vian 
helpemon. 

D,—Denpasar.—Ni ricevis vian leteron 
de 1-12 957, kiu entenis biieton, pri kies 
sendo ni kvitancas aparte k dankegas. 
Tamen ni devas vin averti ke estus prefere 
sendi monon rekte ai niaj perantoj. Rilale 
al via deziro, ni petas prokrasfi la aferon 
iomeie; nun ne estas taflga tempo. Bonvolu 
paroli ai ni pri la afero pli poste. Ree ni 
dankas! 

A. J.-Karlstad.—Via lctero dc 4-12-937 
bone trafis nin. Emocie ni dankas viajn ku- 
raĝigajn vortojn. Ni penos resti indaj jc viaj 
'esperoj. Ankaŭ ni dankas vian monsendon, 
kiun ni kvifancos en koncerna rubriko. 

V. K.—Omsk.—Ni ricevis vian leteron, 
sed bedaflrinde nun ne eblas aranĝi tian 
servon, kian vi dcziras. Ni esperas, ke post 
malmulte da tempo la cirkonstancoj plibo- 
niĝos tiurilate. Kamaradan saluion! 

J. L. — Pouy.—Vian leteron de 8 12-957 ni 
respondas. Vian deziron rilate al Tanĝeraj 
k-doj. ni plenumos. Laŭ niaj sciigoj liu mis- 
faro en la Iandlimo jam estas aranĝita. La 
«anoncefo» certe jam aperos. Viaj klopodoj 
k frazoj devigas nin al ĉiatna dankemo. 
Tutkoran saluton k... antaŭen ĝis la venko! 

Tjy/j/'jwj r s7W//r//jr//j%vr/4y/jy/jy/*//S/yj>yjM 

ATENTU! La internacia adreso de »ĉinio 
Hurlas» ŝanĝiĝis Iaŭ jena maniero: 

Mr. Tank, P. O; Box, 74-HANKOVV (ĉinio). 

Presejo de J. Olmos, Alicante, 55, Valencla 

ABONMANIERO 


Nia gazeto ne havas fiksan abonprezon. 


Ĝi eldoniĝas nur per laŭvola individua monhelpo de sia legantaro. 
Ni elektis tiun sistemon ĉar tiel, ĉiu kroma sumeto de tiuj, kiuj povas 
pagi iomete plie, ebligas la ricevon de agrabla legaĵo al multaj, kiuj 
pro senlaboreco, aŭ aliaj kaŭzoj, ne povas pagi sian propran kotizon. 
Tial, se la enhavo k ceio de la revuo estas por vi aprobinda k plaĉa, 
pagu vian liberan abonon al iu ajn el niaj internaciaj agentejoj: 

ĜENERALA INTERNACIA ADRESO NEDERLANDA ADRESO 

nur por mono de holandanol 


nur por mono 


GUSTAVE FARENC 

55, Rue Brise-Pain 
Poŝtĉekkonto 15944 Orleons 
ORLEANS (Loiret) FRANCIO 


PETRO van der PLANK 

Van Speijksfraat, 48-1 
poŝlĝiro 245542 

• AMSTERDAM W. Nederlando 


BBLOIO 

K-DO M. DELFORGE 

33. R'J8 ds Hoigne 
Pestfelro 189106 

CHARLEROI 


ANGLIO 

K-DO O. MELTON 

23 Fovvler Str. Nochell* 
BIRMINGHAM 7 


ARBETAR ESPERANTISTEN 

Derr.husgatan 8 6. g. n. b. 
Postĝiro n." 53411 


STOCKHOLM 

REDAKCIA ADRESO POR ĈlO ALIA 

POPOLA FRONTO - Mar.iHlB 


25, Valencia (Hispanio) 

